ঐতিহ্যগতভাবে, উপসম্পদা অনুষ্ঠানটি একটি "সিমা" ("সিমা মালাকা") নামক সু-নির্ধারিত ও পবিত্র স্থানের মধ্যে সম্পাদিত হয়। এই অনুষ্ঠানে নির্দিষ্ট সংখ্যক ভিক্ষুর উপস্থিতি প্রয়োজন; সাধারণত দশ জন তবে ন্যূনতম পাঁচজন ভিক্ষুর প্রয়োজন হয়। 

এক্ষেত্রে প্রথমে একজন শ্রমণ ভিক্ষু উপসম্পদা গ্রহণের মাধ্যমে পুর্ণাঙ্গ ভিক্ষু হওয়ার যোগ্য কি-না তা পরীক্ষা করা হয়। যদি সে যোগ্য প্রমাণিত হয়; তাহলে তাকে উপসম্পদা দানের জন্য উপস্থিত হওয়া ভিক্ষুদের নিকট মোট তিনবার প্রার্থনা করতে হয়। তারপর অন্যান্য সকলের সম্মতিক্রমে উপস্থিত ভিক্ষুরা বৌদ্ধধর্মীয় বিধানানুযায়ী তাকে উপসম্পদা প্রদান করেন। 

তবে পুণ্যার্জনের আশায় এই অনুষ্ঠানে গৃহী বৌদ্ধরাও শ্রদ্ধাসহকারে অংশগ্রহণ করে। তবে উপসম্পদা অনুষ্ঠান প্রব্রজ্যা অনুষ্ঠানের মতো খুববেশি জাঁকজমকের সাথে পালন করা হয় না। বাংলাদেশে রাজধানী ঢাকাসহ অন্যান্য স্থানের বৌদ্ধ বিহারগুলিতে নির্দিষ্ট সময়ে উপসম্পদা অনুষ্ঠান পালিত হয়।

নিষেধ
নিয়মাবলী
প্রকারভেদ
বয়স